Diari Oficial de la Generalitat Valenciana


Sumari del DOGV 4734, del 19-04-2004 (2004/3757)

Informació pública de l'ampliació de la suspensió en l'atorgament de llicències municipals per a la parcel·lació dels terrenys, edificació, demolició i qualssevol altres anàlegs en les àrees fixades.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4734

Data del DOGV
:   19-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3757


Organisme emissor
:   Ajuntament del Fondó de Les Neus

Tipus de document
:   Anunci

Informació pública de l'ampliació de la suspensió en l'atorgament de llicències municipals per a la parcel·lació dels terrenys, edificació, demolició i qualssevol altres anàlegs en les àrees fixades. [2004/3757]
  
El Ple de l'Ajuntament, en la sessió feta el passat dia 18 de març de 2004, va acordar, entre altres extrems, el següent acord, la part dispositiva del qual diu:
  
Primer. Ampliar la suspensió en l'atorgament de llicències municipals per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'Oficina Tècnica Municipal.
  
Segon. Alçar la suspensió en l'atorgament de llicències municipals per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'Oficina Tècnica Municipal.
  
Tercer. Que es procedisca a la publicació del present acord en el Diari Oficial de la Generalitat Valencianai en un dels diaris de major difusió en la província per al coneixement i efectes oportuns.
  
Quart. Facultar l'alcalde president o en qui legalment el substituïsca o delegue per a l'execució de tots els actes que calga a fi de complir el que s'ha acordat.
  
Informe tècnic:
  
El present es redacta a l'efecte de justificar la conveniència de realitzar un alçament parcial de suspensió de llicències d'obres i delimitar una altra zona per a suspendre, tal com s'explica en els punts següents:
  
a) El Ple de l'Ajuntament, en la sessió feta el passat dia 7 de gener de 2004, va acordar, entre altres extrems, prorrogar la suspensió de llicències a la zona qualificada com a sòl urbà residencial norma 1, entre altres, delimitada al nord per la CV-845, al sud pel carrer de Juan Bonmatí, a l'est pel carrer de Sant Josep i a l'oest amb el límit de sòl no urbanitzable. Vista la necessitat de descongestionar l'accés al carrer de Juan Bonmatí des del carrer de Sant Josep es considera convenient realitzar l'alçament de llicències en esta zona, de tal forma que s'urbanitzen els carrers necessaris per a obrir un accés des de la CV-845 i un altre des del carrer de Sant Josep.
  
b) Vista la necessitat d'adequar les dependències del Centre Social de la Canalosa on es presta l'atenció mèdica, de forma que se'n permeta l'ampliació i l'obertura d'espais d'il·luminació i ventilació, es considera convenient suspendre les llicències d'obres al solar contigu per a estudiar durant l'actual elaboració del Pla General d'Ordenació Urbana l'adequació d'este a l'ús que se li pretén donar. El solar està delimitat al nord pel carrer de la Mare de Déu del Remei, al sud pel carrer Nou, a l'est pel centre social i a l'est pel número 8 del carrer Nou. La qualificació d'este és la de sòl urbà residencial norma 2.
  
Cosa que faig saber als efectes oportuns, i us advertisc que contra la present resolució, que posa fi a la via administrativa, s'hi podrà interposar un recurs de reposició potestativament en el termini d'un mes, des del sendemà de la publicació d'este anunci, o ben interposar-hi directament un recurs contenciós administratiu en el termini de dos mesos, des del sendemà de la data de recepció d'esta notificació davant de la Sala Contenciosa Administrativa del Tribunal Superior de Justícia de la Comunitat Valenciana i sense perjuí de poder presentar qualsevol altre recurs que estimeu oportú.